Tuenti

Tuenti foi una rede social virtual dirixida a la población xoven española. Permite al usuariu facer el so propiu perfil, xubir semeyes y videos y falar colos collacios y amigos. Tien otres munches posibilidaes como facer eventos y etiquetar amigos en semeyes. Carauterízase tamién pol so potente restolador.

Inauguráu en xineru de 2006, Tuenti ye unu de los sitios web más visitaos n'España, según Alexa Internet.

 Historia 
Tuenti ye una rede social española fecha en xineru de 2006 por Zaryn Dentzel, un estudiante norteamericanu que güei vive en Madrid (España). Dentzel conoció España al traviés d'un intercambiu que lu llevó a Cabeza del Buey (Badajoz), y a raíz d'ésta esperiencia foi como años más tarde ñacería Tuenti. Al entamu diba dirixíu pa universitarios y sólo dalgunos conocíos pudieron probalu. Más tarde, en vista del so éxitu, permitieron la entrada a más usuarios, pero sólo si teníen invitación. Güei calcúlase 3 millones d'usuarios n'España, la inmensa mayoría d'ellos universitarios y escolinos (colexales).

 Equipu 
P'atopar programadores ficieron una seleición per internet, incluyíu'l propiu Tuenti. D'ehí fízose un casting y s'elixó al equipu que güei forma l'equipu, que ta formáu por xente de tol mundiu (norteamericanos, polacos, ingleses y españoles).

 Nome 
Según Zaryn Denzel, el nome "Tuenti" surxó de la necesidá d'atopar unu qu'incluyera "tu" y "ti". Pa da-y nome, los miembros baraxaron munchos nomes y al final se decidieron por Tuenti porque se paez a “tu entidá” y porque sonaba bien.

 Funcionamientu 
Tuenti ye una rede social d'accesu restrinxíu a la que s'entra namás médiante la invitación d'un miembru anteriormente rexistráu. Esti mecanismu, según la empresa, garantiza en principiu que tou usuariu recién llegáu ya tenga un víncalu con otru miembru de la rede a partir de cuál puea entamar a establecer rellaciones col restu de los usuarios.

 El mio perfil 
Cada usuariu dispón dientro de la rede d'una páxina anomada "Mi perfil" dividida en varios apartaos cuya visibilidá dientro de la rede pol restu de los usuarios pue ser regulada alcuerde a que sólo fuera visible polos amigos o collacios del usuariu, polos amigos o collacios de sos amigos o collacios, o por tolos usuarios. Nesta páxina alcuéntrase normalmente na columna esquierda una semeya del usuariu con información personal tal como'l sexu, la edá, l'estáu nesi momentu (a elixir entre "solteru", "con daquién", "con rollu"), la fecha de ñacimientu, la ciudá de residencia, lo que l'usuariu gueta dientro de la rede ("amistá", "mozu/moza", "mozu/moza pa rollu") y la fecha d'ingresu. Inclúyise amás nesta mesma columna información sobre los intereses del usuariu como les sos aficiones, les sos películes y llibros preferíos y los sos grupos de música favoritos, y sos "zones de folixa".

La columna central de "Mi Perfil" ta dividida en tres bloques: diariu, semeyes, y "El mio tablón". La seición de blog da-y al usuariu un sitiu onde escribir testos ya incluyir videos a modu de blog, ordenando les entraes per orde cronolóxicu inversu. "Semeyes" amuesa les ocho semeyes más nuevos nes qu'apaez l'usuariu. Finalmente, "Mi tablón" ye un espaciu onde les otres usuarios de la rede puen dexar mensaxes personales.

Finalmente, la columna drecha amuesa una riestra pequeña de los amigos o collacios del usuariu ordenada según la fecha d'actualización de sos perfiles.

 Guetador 
Tuenti dispón d'un guetador p'atopar a tolos miembros de la rede pol so nome real. Pa reducir los resultaos de la gueta dispón de varios filtros como'l sexu, la edá, el centru d'estudios o trabayu y la zona de folixa.

 Estadístiques 
Sírvense alredor de 2.000 millones de páxines al mes, anque la rede ta en plenu crecimientu. Cada selmana rexístrense alredor de 8.000 usuarios nuevos y calcúlase que cada usuariu la dedica al sitiu dos hores d'usu per sesión,demientres qu'en otres redes sociales como Facebook y MySpace nun se llega a los 45 minutos.

 Referencies 

Les redes sociales, les primeres n'informar 

 Enllaces esternos 
Páxina d'entamu de Tuenti 
Tuenti Monitor - Software de monitorización pa Tuenti

Categoría:Internet